NETFLIXOVA SERIJA
Put do oltara
možda je najveća udaljenost
koju mlada dama mora prijeći.
Ne uključuje samo hod po crkvi,
već i nebrojene plesne podije
i krivudave puteve svakodnevnih popodnevnih šetnji.
I stoga je čudno što se korak ne umori
ili, sačuvaj Bože, noga ne spotakne
dok je sve te budne oči
motre kao kopci.
Leti li?
-Donekle, Vaše Veličanstvo. -Što znači „donekle”?
Ne može poletjeti, ali, ako želite,
mogu ga staviti na visoku prečku i pustiti da odjedri dolje.
Ako ćete ga slijediti.
Vatromet je spreman, Veličanstvo.
Ispalit će ga čim mladenci kažu: „Uzimam.”
Što god ste osmislili, nije dovoljno dobro.
Neka bude veće, duže, blještavije.
Naši gosti moraju biti očarani.
Nisam li tražila da zatvorite krilo Njegova Veličanstva?
Ne želim da netko zaluta i završi negdje gdje…
ne pripada.
Naravno, Visosti, ali nemajte brige,
Veličanstvo je jutros bilo dobro raspoloženo.
A naš drugi veliki plan?
-Je li sve spremno? -Jest.
Svaka dama pod sumnjom da je ledi Whistledown,
imat će lakaja koji će je pratiti u stopu.
Promatranje nije dovoljno.
Moramo uloviti škrabalo.
Mogli biste proširiti kakav lažan trač.
Nakon što ga Whistledown objavi, možemo ući u trag izvoru.
-Genijalna ideja, Visosti. -Da, zato sam je i smislila.
Autorica misli da nas je nadmudrila
nedopuštenim špijuniranjem i objavama.
E, pa, nitko nema bolji uvid u plemstvo od mene.
Moraš se smiriti, sestrice. Budi mirna.
Sve je to tako čudno.
Sva su moja svitanja vodila do ovoga.
Za sutrašnji se dan pripremaš cijeli život,
najdraža. Spremna si.
I ja sam tako mislila. Ali nakon što je vikont sve požurio…
Javile su ti se sumnje?
Vjerujem da je žurba iskaz iskrenih osjećaja,
ali također me uznemirila.
Ne brini se, vikont te obožava.
Predano ti se udvarao
i jasno iskazao svoje namjere od samog početka.
-U tom piću valja uživati polako. -Nisi li čuo?
Vikont vjeruje da se treba žuriti.
Vjenčanje, piće, ali za Edwinino dobro,
uspori na medenom mjesecu.
Oduvijek si tako vulgaran
ili su ti nagi modeli pomutili pamet?
Mora li odabrati samo jedno?
Kad nisi prvorođenac imaš neke povlastice.
Vi birate svoje strasti i avanture,
dok sam ja primoran ispuniti…
Reci mi, brate, kad se oženiš,
hoćeš li ispuniti svoju dužnost i prestati nas podsjećati na nju?
Podsjećanje je također dužnost. Stoga, ne.
I dalje želim u njegovu pogledu pronaći dokaz prave ljubavi.
Ali bojim se da me ne gleda dovoljno često.
Pogled može opčiniti, sestrice, ali brzo se raspline.
Ukazuje na strast, ništa više.
Znači, vikont ne osjeća strast prema meni?
Naravno da osjeća, htjedoh reći
da je prava ljubav nešto sasvim drugo.
Zbog nje utihne ostatak svijeta.
Ona nije susret pogleda, već duše koje plešu.
Upoznaju se.
Prave mjesta jedna za drugu
dok među njima ne nestane tajni.
Ne brinite se.
Malo će se toga promijeniti,
izuzev što ću napokon imati svoju vikontesu, kako i priliči.
Gotovo se ništa neće promijeniti.
Samo će uskoro malena naporna verzija Anthonyja
trčkarati uokolo i puniti nam uši svojim dužnostima.
Da, i on će biti tiranin.
Ne kaže li se također
da utrljana, nevjenčanoj osobi
kurkuma pomaže da nađe partnera
koji može utišati ostatak svijeta?
-Edwina… -No hajde.
Tvoj je red da miruješ.
Zdravica!
Čemu da nazdravimo doli budućnosti?
Pa, recimo,
sestri.
Sestri?
Čuvarici.
Pitam se bi li blagoslov bio učinkovitiji
da nam se i vikont pridruži.
Sigurna sam da lord Bridgerton ima vlastite svadbene običaje.
-Za pobjedu. -Živjeli!
Doista voliš likovati zbog pobjeda, brate.
Zaboga, Prudence. Uspravi se.
Brada gore, prsa van.
Ne mogu stajati ovako cijeli dan.
Prestani se vrpoljiti.
Lord Featherington ti je ljubazno pozajmio
predivnu ogrlicu za ovu prigodu.
Veoma je teška.
Znači da je veoma vrijedna. Upamti to.
Sigurni ste?
Mlada dama spontano privlači pozornost.
Ljudi će početi govoriti o vrijednu nakitu
iz vaših rudnika.
Ja ću potvrditi da samozatajno
i skromno skrivate svoj uspjeh.
Kad vam supruzi priđu, prihvatite ponude.
Priznajem, vaša je smjelost zadivljujuća.
Bilo bi vam draže da pokleknem?
Nisam to rekao.
Uživam kad dama preuzme kontrolu.
Oprostite, gospođo.
Da, pa…
Vidimo se u kočiji.
Prudence.
Gospođice Penelope, završila sam željene prepravke.
Hvala, gđo Delacroix.
Dolazak ovamo veliki je rizik za mene.
Vaša majka zasigurno zna da vam ne treba prepraviti haljinu.
Nije moglo čekati.
Što znate o šegrtu koji radi za tiskaru?
Zove se Theo Sharpe.
Ako znate ime, znate više negoli ja.
Je li ga koji dostavljač spomenuo?
Postoji li ozbiljniji problem koji mori naš mali poduhvat?
Jer ako nas čekaju nevolje, ne računajte na mene.
-Moj je posao previše važan… -A moj nije?
Nema razloga za brigu, vjerujte mi.
Gospođo Delacroix?
Nisam vas očekivala.
-Ako je riječ o našem računu… -Ne, gospođo.
Baš rekoh da ne znam tko mi glavu nosi.
Ovo je dostava za Bridgertone.
Došla sam ovamo greškom. Zbogom.
Zamisli? Žena primorana voditi svoj posao.
Nije čudno što nije pri bistru umu. Požuri se. Ne smijemo kasniti.
Sestro?
Što je ovo?
Ponijela sam ih sa sobom.
Znala sam da će sezona biti uspješna.
Predivne su. Kako to da ih nisam nikad vidjela?
Bile su majčine.
Majka ih je nosila na dan vjenčanja i sačuvala.
Za tebe?
Želim da ih uzmeš.
Inzistiram.
Prekrasne narukvice za prekrasnu mladenku.
Sestro, znam da je ovo bilo teško razdoblje
i da ti se vikont nikad nije sviđao,
ali nadam se da ćemo danas naći sreću.
Sretna sam ako si ti sretna.
-Uzeo mi je vrpcu! -Učinio sam ti uslugu.
Ne naganjate se. Ili se barem nemojte uloviti.
Morate izgledati pristojno.
Čini mi se da nitko nije spreman za vjenčanje.
-Gđo Wilson! -Majko.
Molim te, ne tako glasno.
Što god da si učinio bratu, popravi to.
Ne podnosim piće kao ti, brate.
Lijek je jednostavan. Nastaviš li piti, nema nuspojava.
Da barem moći koristiš za dobro.
Je li itko vidio Anthonyja?
Provjeri je li dobro.
Savladale su ga emocije današnjeg dana.
Majko.
Anthony.
Spreman si?
Naravno. Rođen sam spreman.
Idemo?
Ledi Danbury.
Ledi Bridgerton.
Nismo razgovarale od večere sa Sheffieldima.
Izgleda da nismo. Iako, zašto i bismo?
Sumnjam da imate još privatnih informacija
koje želite podijeliti sa mnom.
-Morate znati… -Uživajte u vjenčanju.
Čudno je što sam vas našla usred
sve ove raskoši.
Njezino Veličanstvo voli dijamant i više
negoli ledi Whistledown tvrdi.
Daphneno vjenčanje za vojvodu bilo je skromnije.
Kraljica nas želi nanovo očarati.
Uloga vladara je zahtjevna.
Možda želi dokazati svoju vrijednost i umješnost.
-Ne žele li to svi ljudi? -Vjerujem da žele.
Ne ugađaj mu. Nepodnošljiv je od povratka iz Grčke.
Ili posjeta ledi Crane?
Uzrok nije važan koliko i istina.
Čovjek se mora proslaviti da bi njegov život imao smisla.
Plemenita težnja.
Hvala, Pen.
Čudno je što ste ti i Eloise
toliko bliske, iako ste kao nebo i zemlja.
Kako to misliš?
Pa, ti si razborita.
Jalova je misija pokušavati zadiviti članove plemstva
koji ne misle svojom glavom.
I čemu sva slava svijeta ako završiš na plesnoj kartici?
A ledi Whistledown? Nikog ne štedi.
Ne, nije istina.
Možda ne zna
da nije samo plemstvo vrijedno spomena.
Opet govoriš o g. Sharpeu?
Poslušala sam tvoja upozorenja.
U teoriji.
Glupo je da ga nastavim viđati.
A u praksi?
Posjetila sam ga.
Nije skandalozno kao što insinuiraš.
-Zanimaju me njegove misli. -To je prijateljstvo?
Naravno. Što bi drugo bilo?
-Sestro. -Kasniš.
Iskreno, zadržale su me sumnje
hoće li se ovo slavlje uopće održati.
Vojvotkinji se ne sviđa tvoja mlada?
Gđica Edwina je dražesna i zaslužuje istinu,
koju joj ne smijemo uskratiti.
Zbunjen sam. Tko komu što uskraćuje?
Benedicte, ispričaj nas. Vojvotkinja ima prigovore.
-Želim znati… -Kum sluša mladoženju.
Predaleko sam došao da bih odustao.
Obeščastio bih gđicu Edwinu
i nanio štetu ugledu naše obitelji.
Sve ide po planu.
A što je sa sestrom?
Ima planove za budućnost.
I oni ne uključuju mene.
Završili smo našu priču.
Morali smo.
Pitaš li se što bi ti otac rekao danas?
Jedino si njega istinski poštovao.
Jedino si njega slušao.
-Da je tata još… -Ne znaš što bi rekao.
Drugačije se ophodio prema meni.
Ne vrijeđaj me svojim neutemeljenim nagađanjima.
Bila sam prisutna.
Promatrala sam te dok si odrastao.
Vidjela sam promjenu kad je umro.
Znaš li da uopće nisi plakao?
A prestao si se i smijati.
Kao da si se pretvorio u drugu osobu
opsjednutu tuđim očekivanjima.
Zar sam imao izbora?
Promijenio sam se da naša obitelj ostane ugledna,
da se možeš udati za vojvodu.
Sretan sam zbog tebe, sestro, ali nisam ti nalik.
Nikad nisam žudio za divljim užicima zaljubljenosti.
Ne mogu si tako ugađati.
Možeš odabrati sreću.
Slijediti želje svog srca,
umjesto da potiskuješ svaki osjećaj koji ispliva na površinu.
To nije luksuz već pravo na izbor.
Bori se za obitelj koju želiš.
Borim se
za obitelj koju imam.
Ne razumiješ. Rođena si da se udaš u obitelj.
A ja da nastavim našu lozu.
To je važnije od ičeg.
Lako je biti sebičan
kad ne odgovaraš nikomu.
Žalim te, brate.
Sve te odluke koje donosiš i zbog kojih nam zamjeraš.
Nisi njima zaslužio poštovanje obitelji.
Već samo naše sažaljenje.
Ništa više.
Hvala.
Nebesa.
Izgledaš predivno, dušo.
Sestro?
Da, sestrice?
Ne mogu ih nositi.
Ne pripadaju mi i ne želim se osjećati
kao da uzimam nešto što ti pripada.
Namijenjene su tebi.
Ti bi ih trebala nositi.
Pristaju ti, Kate.
Vrijeme je, miledi.
Dođite.
Zaboravimo sve ružne tračeve jednom za svagda.
Priredimo plemstvu vjenčanje za pamćenje
i pokažimo se u pravom svjetlu.
Gđice Edwina, izgledate divno.
Hvala, milorde. Drago mi je da ste zadovoljni.
Molim vas, sjednite.
Dragi prijatelji,
okupili smo se ovdje, pred Bogom
i ovom pastvom,
kako bismo spojili ovog muškarca i ovu ženu
u svetom zavjetu braka.
I stoga, ne obvezujte se,
niti ga sklapajte nesmotreno, olako i neodgovorno,
kako biste zadovoljili tjelesnu požudu i strasti,
poput divljih zvijeri bez razuma,
već ponizno, razborito, promišljeno,
trezveno…
Milorde.
Nadbiskup želi da ponovite, milorde,
njegove riječi.
Naravno.
Ja, lord Anthony Bridgerton…
Dopustite.
Mogu li nastaviti?
-Oprostite. -Oprostite.
Vikonte, ponovite za mnom.
Ja…
-Gđice Edwina, jeste li… -Čekajte!
-Što je s mojim vjenčanjem? -Mlada je pobjegla, Visosti.
Diši, Edwina. To je samo trema.
Tražit ćemo da donesu čaj. Čim se osvježiš,
moći ćeš se vratiti onamo.
Vikont će razumjeti, zar ne, Kate?
-Kate, možeš li naći čaj… -Ne želim čaj!
Želim istinu.
-Ostala si bez riječi, sestro? -Edwina. Kate.
-Ne znam što se događa. -Reći ću ti, mama.
Punila mi je glavu glupostima,
pričama o kavalirima, pogledima između ljubavnika…
-Edwina… -Osjećaš nešto prema njemu!
Cijelo ga vrijeme želiš za sebe.
-Nije istina. -Ne možeš to poreći, Kate.
Kako sam mogla biti tako naivna?
Stalno si mi lagala.
Rekla si mi.
Rekla si da više nema tajni, ali lagala si.
Nasljedstvo Sheffielda bio je samo početak tvojih obmana.
Zavaravala sam se vjerujući da su ti namjere čiste,
da ti je moja sreća jedina želja.
Nisi naivna. To je istina.
Voliš li ga?
Molim?
Rekla si da ga mrziš.
To samo znači da su tvoji osjećaji…
bili snažni.
Voliš li ga?
Edwina, ja…
Dosta.
Od ovog sad nema koristi.
Zastanimo i pokušajmo se smiriti.
Toliko si mi toga zatajila.
Idi. Odlazi odavde, Kate.
Ima li ovo veze
s večerom sa Sheffieldima?
Ili se dogodilo nešto gore što mi nisi spomenuo, Anthony?
Gđica Edwina je uznemirena. Urazumit će se.
Čini se da je gđica Edwina osjetljiva.
-Svjež zrak bi joj mogao pomoći. -Plosku.
Pogodio ju je nadbiskupov govor o doživotnu savezu.
Možda je shvatila da je za ženu brak zatvor.
Moraš li uvijek biti takva?
Nego kakva? Udana i nijema?
Možda je morala promijeniti haljinu.
Nikako, bila je divna.
A da Anthonyju damo malo mira?
Brate, trebaš li to?
Da.
Što je?
-Znaš nešto. -Ne znam.
Možda si vojvotkinja, ali i dalje si mi kći.
Reci mi što znaš.
Propalo vjenčanje kojim predsjedava kraljica.
Kao da mi treba sramota.
Vi niste krivi, Vaše Veličanstvo.
Ledi Whistledown reći će suprotno.
„Njezino Veličanstvo loše je odabralo.”
Dovest će u pitanje moj besprijekoran ukus.
Brine me što njezine riječi imaju težinu.
Vaše Veličanstvo, uz dužno poštovanje,
možda smo se našli u situaciji koju je nemoguće spasiti.
-Bilo bi mudro… -E, pa spasiti je moramo.
Jamčili ste za ovu obitelj, niste li, ledi Danbury?
Ne bi mi palo na pamet
proglasiti gđicu Edwinu dijamantom, kamoli organizirati vjenčanje,
da nije bilo vas.
I vi ste pogrešno procijenili.
Ne zaboravite to.
Bogme i neću.
Možda potražim gđicu Edwinu.
Možda nešto mogu učiniti.
Brimsley.
Otpratite goste u vrtove i ne dajte nikome da ode.
Vjenčanje će se uskoro nastaviti, kao i provedba naših planova.
Svih.
Izvolite ovuda.
Čujem da gđica Edwina od prosidbe uopće nije jela
kako bi stala u haljinu.
Nije čudno da joj je pozlilo.
Navodno je kraljevski liječnik liječi pijavicama.
Zamisli.
Sramota za lorda Bridgertona.
I zabrinjavajuće za nas.
Kako možemo znati
da mlade dame neće slijediti primjer djevojčure?
Napustiti mladoženje kad se sjete?
Divan razvoj događaja, milorde.
Plemstvo živne kad čuje za skandal.
Svi budno čekaju nove informacije.
Red je da im preusmjerimo pažnju.
Prudence.
Znaš li da vrijeđaš lorda
kad ne ističeš ovu divnu ogrlicu?
Zašto bi ga bilo briga sviđa li mi se?
Zaručeni smo, a on jedva razgovara sa mnom.
Kakve su to nijeme zaruke?
Poslušaj me, dijete. Želiš li završiti poput Penelope?
-Ne daj Bože. -Dođi.
Razmislila sam o tvojim riječima.
Zašto me zanima g. Sharpe?
Ne. El, nisam to htjela.
Zaboravi ga.
Znam da je čudno,
ali mislila sam da između nas postoji intelektualna veza,
prijateljstvo temeljeno na sličnim stavovima i razgovoru.
Ali što ako imaš pravo i on osjeća više?
Nisam rekla… El, želiš li da je tako?
Moji osjećaji o njegovim osjećajima nisu važni ako ne znam što osjeća.
Možda si već zabrazdila.
Sjećaš li se muka ledi Mary zbog udaje za nekog iz nižeg staleža?
Nitko ne spominje brak, Pen.
Govorim o…
jasnoj prosudbi.
-Voljela bih znati. -Zašto?
Prihvaćam neke zagonetke.
Primjerice, zašto su muškarci vođe
kad su žene očito bolje u tome?
Zašto modistice muče mušterije tijesnim korzetima i grubim tkaninama?
Tko je zapravo ledi Whistledown?
I to ti je u redu?
Naravno da ne, ali te zagonetke možda ostanu neriješene.
Ali Theo, g. Sharpe, je dokučiv.
Ali čemu? Ruke će ti biti vezane.
Pretpostavljam
da bi mi spoznaja pružila utjehu.
Neznanje je pravo mučenje.
Premetati po glavi svaki razgovor.
Proučiti svaki dokaz i ne naći odgovor.
To je ugodna, poticajna,
uzbudljiva muka.
-Jesi li to ikad iskusila? -Ne.
Mogu to samo zamisliti.
Lorde Bridgertone.
Ledi Mary.
Mogu li razgovarati s gđicom Edwinom?
Naravno.
Lorde Bridgertone.
Vjerujem da je ovaj zastoj
neočekivan.
Zaista jest.
No, moram znati je li riječ o pukom zastoju?
Je li mi još nešto promaklo u vezi zaruka
i svih upletenih u nastale
smetnje?
-Možda mislite… -Molim vas.
Niste mi valjda došli podastrijeti nove laži i poluistine, milorde.
Barem mi dajte to.
Želim ovaj brak.
Činjenica da smo ovdje unatoč svim
smetnjama, trebao bi biti dovoljan dokaz.
Tako je.
No i dalje se pitam želite li brak
ili mene.
Oboje.
Gđice Edwina, siguran sam u svoj odabir
od našeg prvog susreta.
Znao sam onda, a znam i sad,
da su naše sličnosti najvažnije.
A po čemu smo točno slični?
Naše pozicije.
Uloge. Podudaraju se.
Ja sam vikont, a vi dijamant.
Nismo to odabrali.
To je spona koja nas spaja.
Zato nisam odustao od vas
iako su neki smatrali da trebam.
Zato me uvrede Sheffieldovih i nedostatak miraza nisu pokolebali.
Jer me volite?
Razumijem vas.
Suosjećam s vama.
Prepoznajem sebe u vama.
Izbor je luksuz koji nemamo. Robovi smo naših uloga.
Ali u braku,
zajedno se možemo nositi s teškoćama.
A što s mojom sestrom?
Kakvu ulogu ona ima u našem braku?
Trn koji ćemo lako ukloniti iz oka.
Nema mjesta za nju.
Kad se vjenčamo, otići će u Indiju kao što i želi.
Riješit ćemo je se.
I to sad želite?
To sad znam.
Njezin će nas odlazak zbližiti.
Ali ta je budućnost moguća jedino ako se danas odlučite…
udati za mene.
Nebrojeno sam puta čula kako će mi izgledati budućnost, milorde.
Ali nisam naivna.
Znam kakav bi skandal izbio
kad ne bismo završili započeto.
No to me neće navesti da pristanem.
Dajte mi trenutak da razmislim.
O svojoj budućnosti.
Ali kakvom je sama zamišljam.
Shvatite to.
Naravno.
Naravno da shvaćam.
Ne smijete biti ovdje.
-Gđice Sharma… -Ovo je moje utočište.
-Spremište? -Da.
Nije velebno, ali poslužilo je svrsi
kad vas nije bilo. I zato, idite i dajte mi mira.
Moramo razgovarati.
-Neprilično je. -Razgovarao sam s gđicom Edwinom.
Nisam očekivao takvu strogoću.
To joj ne možete zamjeriti.
Priznajem da je ne poznajem kao vi
i zato vas molim da poduzmete nešto.
A što točno, milorde?
Da je novim spletkama natjeram da pristane?
Izgleda da se moju sestru više ne može zavarati.
Na neki sam način ponosna.
Prestat ćete joj pomagati? Skrivat ćete se dok si upropaštava život?
Ja sam joj upropastila život.
Idite.
Samo…
Pričekajte.
Zbogom, milorde.
Ledi Danbury.
Što radite ovdje?
Uvjeravam vas, s dobrim sam razlogom ovdje
umjesto vani.
Ne bih očekivala da se vi skrivate.
Pa,
svi katkad moramo razmisliti o svojim postupcima,
zar ne?
Ledi Bridgerton.
Moram vam se ispričati
jer sam vam zatajila određene informacije.
Dogovor između Sharmi i Sheffieldovih, pa,
nije bilo na meni da išta kažem,
ali nisam htjela da se otkrije
na toj večeri, na taj način.
Cijeli je ovaj poduhvat izmakao kontroli.
Doista jest.
Daphne mi je napokon potvrdila nešto
čega se pribojavam već duže vrijeme.
Nešto što ste zasigurno i sami uočili.
Njezino Veličanstvo
želi da ispravim
današnju situaciju.
I možda po prvi put u životu…
ne znam što da radim.
Paunovi!
Grozna stvorenja!
Napadaju, ničim izazvani.
Kao da dan već nije dovoljno grozan.
Možete joj reći da pomoći nema.
Engleskoj kraljici?
Radije bih ponudila ruku jednoj od tih ptica.
Bilo bi manje bolno.
Mislite da će se mlada vratiti pred oltar?
Samo jedna osoba zna odgovor na to pitanje.
Što je?
-Je li majka… -Ti sve znaš.
Kakvu ti novu informaciju mogu ponuditi?
Izašla je na zrak.
Edwina, moraš znati
da te nisam htjela povrijediti.
Znam da sam ti trebala reći.
Trebala sam ti reći sve.
Da, osjećala sam nešto prema vikontu.
Ali nije se dalo mjeriti
s ljubavi koju gajim prema tebi.
I moraš znati da ću učiniti sve što mogu
da osiguram tvoju sreću.
Povratkom u Indiju?
To je tvoje rješenje.
Želim se iskupiti.
Moji osjećaji prema lordu više nisu važni.
Nemamo zajedničku budućnost. Ali ti…
Ti, Edwina, rođena si da budeš vikontesa.
I vikont kaže isto.
Čovjek gotovo pa posumnja da ste se dogovorili.
Nisam preponosna priznati kad ima pravo.
-Zaslužuješ ovo. -Zašto?
Zašto ja, a ti ne?
Svoju mladost i naivnost smatraš smetnjom,
ali na mnogo te načina zaštitila.
Ne sjećaš se kad je otac umro i naš se svijet raspao.
Da bi nas zaštitila od gore sudbine
obećala sam da neću misliti na sebe dok ne zbrinem tebe i majku.
Davala sam sve bez kajanja i ništa ne bih mijenjala.
I dalje to činim. Dajem da bih te zaštitila.
Reci nešto, sestrice. Bilo što, molim te.
Ne znam što me više boli.
-Tvoja izdaja ili sažaljenje. -Edwina, ti si moja sestra…
Polusestra.
Odrasla sam žena, Kate.
I po prvi put u životu
mogu donositi odluke na temelju svojih želja.
Već sam zamislila život s lordom Bridgertonom,
sebe kao vikontesu Aubrey Halla.
Ta slika živi u mom umu i mogu s njom što god poželim.
Odlučim li se udati za Anthonyja,
učinit ću to zbog sebe, ne zbog drugih.
Moraš to shvatiti.
Odlučim li se ipak vjenčati,
to neće imati veze s tobom.
Navodno je medeni mjesec kriv.
Gđicu Edwinu razočarala je skromnost lordova izbora.
Koristi zastoj da dogovori novi plan puta
koji će imati kraljičin blagoslov.
Izgleda da je gđica Edwina lukavija negoli smo mislili.
-Gospodo. -Ma dajte, Featheringtone.
Bit će boljih prilika za poslovne rasprave.
I mislili smo da ste skromni.
Jesu li rudnici zaista unosni kao što se priča?
Nisam prešao Atlantik radi sitniša.
Ako želite, mogu javiti svojim ljudima u Georgiji.
-Odlično. -Da.
A oni rade za vas, Featheringtone?
Naravno.
Zašto javljate radnicima ako ste vi ulagač?
Pišem im kako bih saznao najnovije stanje.
Mudre ulagače zanima
pronalazimo li više rubina ili ametista.
G. Mondrichu, zanima me vaš društveni klub.
Čudesan pothvat, iako pomalo neočekivan.
Što boksač zna o vođenju posla?
Isto što i gospodin o rudarstvu.
Ispričajte me.
Uđite.
-Jeste li sklopili dogovore? -Samo što nisam.
Imajte na umu da vrijeme curi.
Tko zna kad će se vjenčanje nastaviti.
Zainteresirana je publika rijetkost.
Prepustite to meni.
Ne smijemo privući previše pažnje.
Priliku pružite nekolicini probranih. I još nešto.
Izbjegavajte one od kojih možemo imat više štete nego koristi.
Najbolje se usredotočiti na članove plemstva
koji nisu omiljeni u društvu i za koje nitko ne mari.
Tko bi završio na popisu?
Obitelj Cowper, Clarkson, Goring, Wallace…
Bolje je pitanje, tko ne bi?
Bridgertoni.
Oni su i sami danas na rubu skandala.
Čini se da ih svi vole.
Nisam ih birala srcem, već strateški.
Da nije tako, bio bih veoma ljubomoran.
Sačuvajte šarm za ulagače.
Zašto? Imam ga napretek.
Milorde, tratite laži na mene.
Ne moram lagati.
Previše ste lukavi da biste nasjeli.
Mi vidimo istinu.
Zato je ovo partnerstvo perspektivno.
Svjestan sam koliko ste sposobni.
Moj je rođak u mnogočemu bio u krivu,
ali umrijeti i ostaviti briljantnu suprugu nadmašuje sve.
Moramo se
vratiti u vrtove da ne primijete da nas nema.
Poslije vas.
Hvala, Vaše Veličanstvo, na ovom divnom događanju.
Svaki detalj jednostavno oduzima dah i…
Iako uživam u dodvoravanju, ledi Bridgerton,
ako mi niste došli reći da vaš sin i mlada
upravo stoje pred oltarom, nemam vremena za vas.
Neprihvatljivo je da ovo vjenčanje propadne.
Ledi Danbury, što imate reći?
Kao i uvijek, Veličanstvo, zahvalna sam na vašoj velikodušnosti.
Iako…
Vama se inače ne plete jezik, ledi Danbury.
Iako nevoljko,
ledi Bridgerton i ja se slažemo
da gđica Edwina treba odlučiti o svojoj sudbini.
Dakle.
Zar su želje dijamanta važnije od kraljičinih?
Nisu, Vaše Veličanstvo.
Oprostite na smetnji, Visosti.
Primljeno na znanje.
Nadam se da moj trud nije bio uzaludan.
Nije, Vaše Veličanstvo.
Dokaz je ljubavi koju gajite prema svom narodu.
Gđica Edwina i ja ponizno stojimo pred vama,
zahvalne na svemu…
Zar ne postoji osoba koja kraljici želi uputiti riječ
lišenu laski?
To je tako predvidljivo.
Dijete.
Došli ste mi reći hoćete li se udati za njega ili ne?
Vidjeli ste ga?
-Veličanstvo. -Veličanstvo.
Vatromet?
Bio je sjajan!
Je li gotovo?
Zaboga, izgleda…
Izgleda da sam zakasnio na obred.
Moj kralju.
Neka mu netko dođe pomoći.
Oprosti što kasnim, Lottie.
Moja mlada. Moja prekrasna mlada.
Ali…
Gdje su nadbiskup
i ostatak pastve?
Đuro.
Nije li predivna?
Što oni…
Što rade?
Prestanite! Pustite me!
Lottie…
Bit će izvrsna kraljica,
Veličanstvo.
Čujem da ste se suočili s brojnim preprekama
tijekom udvaranja.
Ali danas…
Današnji je dan bio vrijedan toga.
Jest.
Možda da otpočinete, Veličanstvo,
prije negoli zavladate kraljevstvom
s ljubavlju, suosjećanjem i dobrotom
koja nesumnjivo struji između vas.
Moja kraljice.
Edwina…
Slavljeničko piće?
Već si uspio, Coline?
Samo ako je na dnu ploske ono što tražim.
Pronaći ćeš svoju svrhu.
Svi je nađu naposljetku.
-Pronašla si svoju? -Nikako.
Ali zamišljam da će me stimulirati i ispuniti.
Pothvat koji nema veze sa mnom kakva jesam,
već kakva ću tek postati.
Moja će me svrha potaknuti na hrabrost i domišljatost.
Pomoću nje ću pobjeći
od majčina budna oka.
Moja će me svrha
osloboditi.
Što li je tomu doraslo?
Neočekivano ambiciozni snovi, Pen.
Da, puste maštarije,
ali vjerujem da si moramo dopustiti takve trenutke
jer nam oni pomažu da se suočimo sa stvarnošću.
Ledi Crane je imala pravo u vezi tebe.
Ledi Crane?
Što je rekla?
Da ti je stalo do mene.
Da me nikad nećeš napustiti.
Počinjem vjerovati u to.
Bolje da uzmemo komad torte prije negoli se sve razgrabi.
El?
-El, što to… -Odlučila sam posjetiti Thea.
Brat ti se ženi. Svi će primijetiti.
Upravo zato i neće. Zaokupljeni su
Anthonyjem i gđicom Edwinom.
Ne moraš iskoristiti priliku koja ti se pružila.
Ovdje ima zanimacija. Vidjela si paune?
Živcira me što se zamaram njegovim mislima, umjesto svojim.
Ja…
-Ne znam što bih rekla. -Ništa.
Samo to tražim.
Govorim ti ovo jer si mi prijateljica i ne želim da nas tajne razdvoje.
Sviđa vam se?
Vaše Veličanstvo…
Nosila sam je za kraljev zlatni jubilej.
Evo.
-Ne mogu… -Možete.
Gđice Edwina.
S razlogom ste postali dijamant sezone.
Da, prekrasni ste,
ali zadivili ste me.
To se nije, niti se mora, promijeniti.
Čak i nakon nastale zbrke.
I pogotovo nakon svega
čemu ste svjedočili osobno.
Vidjela sam samo ljubav koju kralj gaji prema kraljici
i ništa više.
Ne bih mogla naći prave riječi da je opišem
ni da imam milijun života.
Kruna je teška jer je opipljiva.
Materijalan je podsjetnik položaja.
Zato ledi Whistledown objavljuje biltene
umjesto da tračeve širi šapatom.
Šapat je važan samo dok se prenosi,
ali papir opstaje.
Materijalnost mu daje otpornost.
Isto ne vrijedi za pravu ljubav.
Ona se mijenja. Zaboravlja.
Prisiljava te da se prisjetiš kakva si bila.
Da izabereš kako ćeš je ugraditi u život,
uvijek i iznova.
Kako izabrati?
To ne mogu propisati.
Vaša sam kraljica,
ali čak i ja znam koliko je važno da svatko za sebe odluči
što će učiniti kad se susretne s ljubavi.
Svi imaju pravo na taj izbor,
kao i da iskuse njezinu snagu.
Ali važno je znati…
To je najteža i najvažnija odluka koju ćete donijeti.
Brak je posve ljudski čin.
Životinje ne trebaju ugovore ni miraz.
Kokoš i pijetao neće razmijeniti zavjete.
Pozvali ste me?
Niste li vi pozvali mene?
Donijela sam odluku.
Želim vam je saopćiti osobno.
Edwina, razgovarajmo nasamo.
Ne mogu se udati za vas, lorde Bridgertone.
Ne možete mi pružiti ono što želim.
Što zaslužujem.
Što svatko zaslužuje.
Možda ne znam što je prava ljubav,
ali znam što nije.
Nije obmana,
pogled koji luta
ni uloga koju treba preuzeti.
Ne mogu se udati za vas jer ne mogu izdati sebe.
Nikad me ne gledate
kao što ste danas gledali moju sestru. Nikad nećete…
Nikad me nećete gledati tako.
Tvrdiš da mi cijeli život pokušavaš pružiti sve što mi nedostaje,
ali zapravo mi daješ sve što i sama priželjkuješ
kao da moj život ne pripada meni.
Nisam to tražila, Kate.
I zato danas
znam da ne napuštam ništa svoje.
Već tvoje.
Tvoje snove, planove, pozajmljene osjećaje.
Danas
izgubila si moć,
a ja sam sama donijela odluku.
I smatram to pobjedom.
Samo ljudi vole komplicirati sve
svojim ceremonijama i tortama.
Čudno je što itko uopće stupa u brak.
Kao da gđica Edwina može naći supruga boljeg od vikonta.
Možda se upravo zbog toga predomislila.
Zna da ga nije vrijedna.
Ili moramo vikonta staviti pod lupu.
Možda je gđica Edwina otkrila nešto što bi moglo zanimati i ostale.
-Vaša Milosti. -Vojvotkinjo.
-Da krenemo prema kući, majko? -Mogli bismo.
Neki će vjenčanje nazvati najvećim činom vjere.
A neki će ustvrditi
da je to porez na budale.
Prešli ste dalek put da me pitate nešto. Hajde.
Razmišljala sam.
Shvaćam da je to problem nekom iz vašeg svijeta.
Voljela bih misli podijeliti s vama.
Ne činite li to sad?
Pokušavam vam objasniti kako se često,
kad pročitam nešto novo
ili zanimljivo i poticajno,
sjetim upravo vas.
S vama želim raspravljati o tome.
Shvaćam.
I zato sam se pitala
mislite li i vi na mene
dok razmišljate.
Sve sam ih pročitao.
I?
I…
Sačuvao sam ih za vas.
Mislio sam da biste voljeli
porazgovarati o njima.
Dok s nestrpljenjem iščekuju jednu riječ:
„Uzimam”,
mladenci izražavaju namjere,
ali sreća nije zajamčena.
Danas nije sve propalo, Visosti. Imam novosti.
Nadam se da će me razvedriti.
Zamka za ledi Whistledown pokazala se uspješnom.
Vjenčanje je tek puki ljudski ritual.
Ne prisiljavamo pijetla i kokoš na brak, ali jaja neće izostati.
Jesmo li stoga kompliciraniji
ili tek previše tvrdoglavi kad vjerujemo da moramo organizirati
ono što je priroda već predodredila?
Trebali bismo ići.
Lorde Bridgertone?
Vaša je sestra hrabrija i mudrija od nas.
Prepoznala je naše osjećaje i djelovala. A mi,
stojimo kao ukopani…
iako to osjećamo mjesecima.
Stojim ovdje…
jer čim odemo…
čim izađemo odavde…
dočekat će nas istina.
O našoj situaciji.
O našim neuspjesima.
Ogriješili smo se, milorde.
O naše dužnosti.
O naše odgovornosti.
U svemu smo zakazali.
I zato mi oprostite
ako sad želim…
zaustaviti vrijeme.
Odgoditi neizbježno.
Da samo na trenutak
ne moram razmišljati o budućnosti.
Pričekati.
Zbogom, milorde.
Prijevod titlova: Nina Kralj Jager